ואנקה מרוזוב
שמו הוא ואנקה מרוזוב, טהור כתפילה,; ובאיש, רבותי, אין אשמה.; זאת מארוסיה אשר את ראשו בלבלה; והוליכה אותו כסומא.; זה התחיל בקרקס, שם ביקר לתומו,; והנה לולינית בכחול.; סתם אחת זה היה טוב יותר בשבילו,; אבל ואנקה שכח מהכל.; עלי חבל במרום הזירה היא הלכה; וגופה ממשות וחלום.; ובואנקה הטוב התשוקה התלקחה; ותבער בו כאש גיהנום.; הוא פיזר את כספו על ימין ועל שמאל,; מה אכפת לו בכלל ובפרט,; ומארוסיה ארבה לו היום כמו אתמול,; הו, כי לה זה היה כן אכפת.; הוא אכל רק גריסים בחלב כמו קדוש,; כי מארוסיה שלו כך רצתה.; הרי הוא את ליבה השתגע לכבוש; שאיתו היא תחלוק מיטתה.; הוא בכלל לא חשש, הוא אהב בשמחה,; אהבה לא גורמת שום רע,; אבל ואנקה מרוזוב, הו, מה זה איתך; איך הפכת לולין בזירה?; 